* મજુર મહાજનમાં પગારને નામે મશ્કરી જ હતી, છતાં ઝુંપડપટ્ટીમાં કામ કરવામાં જે સંતોષ મળ્યો એણે આર્થીક વેદનાને શીતળ લેપ કરી આપ્યો. દીવસરાત જોયા વીના મજુરોનું કામ કરવા મળ્યું. આંગણવાડી માટે આધારસાહીત્ય અને અભ્યાસક્રમ તૈયાર કરીને સંચાલન કર્યું, ઉપરાંત, મજુરોનાં બાળકો માટેની સાવ સસ્તી એવી એક સાથે ૧૫૦ જગ્યાએ ચાલી શકે તેવી ટ્યુશન–યોજના તથા કેટલીય જાતના વ્યાવસાયીક તાલીમ વર્ગોનું આયોજન અને તેનું સંચાલન કર્યું. અનેક પ્રકારનાં આકર્ષણોને સાવ સહજતાથી હું આઘાં રાખી શક્યો. મારી નીષ્ઠાએ આ કામનો બદલો ભારત સરકારમાંના શ્રમીક–શીક્ષણક્ષેત્રનું કામ સોપીને વાળી આપ્યો. મારા જીવનમાંના લો.ભા. અને મજુર મહાજન બન્નેના વારસાનું સુંદર સંકલન કરવાનું મહાકાર્ય મને મળ્યું.